ROMÂNIA
JUDEŢUL SUCEAVA
MUNICIPIUL CÂMPULUNG MOLDOVENESC
CONSILIUL LOCAL

HOTĂRÂREA NR. 141
din 24 septembrie 2026

[bookmark: _Hlk240965240]privind aprobarea proiectului (faza SF) „Sistem de stocare a energiei electrice produse din surse regenerabile pentru consum propriu la nivelul Municipiului Câmpulung Moldovenesc”, a indicatorilor tehnico-economici și a cheltuielilor legate de proiect, în vederea depunerii spre finanțare în cadrul Fondului pentru Modernizare, Programul-cheie 1 - Surse regenerabile de energie și stocarea energiei


Consiliul Local al municipiului Câmpulung Moldovenesc, întrunit în şedinţa ordinară din data de 24 septembrie 2026;						
Având în vedere:
  -Referatul de aprobare al primarului municipiului Câmpulung Moldovenesc, înregistrat la nr. 32731 din 23.09.2026;
  -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 32732 din 23.09.2026;
  -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 32733 din 23.09.2026;
  -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 32734 din 23.09.2026;
  -Avizul Comisiei de specialitate a Consiliului Local;
  -Ghidul solicitantului aferent apelului de proiecte „Sprijinirea investiţiilor în noi capacităţi de stocare a energiei electrice produsă din surse regenerabile de energie, pentru entităţi publice”, finanţat din Fondul pentru Modernizare, Programul-cheie 1 – Surse regenerabile de energie şi stocarea energiei;
În conformitate cu prevederile:
  -Art. 10d din Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră, cu modificările și completările ulterioare, privind instituirea Fondului pentru modernizare;
  -Ordonanței de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare;
  - Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
  -Art. 41 alin. (1) din Legea nr. 273/2006 privind finanțele publice locale, cu modificările și completările ulterioare;
În temeiul art. 129 alin. (2) lit. b), lit. d) și e), alin. (4) lit. a) şi lit. d) şi alin. (7) lit. k) lit. n), alin. (9) lit. a), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ș T E:

Art.1.Se aprobă proiectul „Sistem de stocare a energiei electrice produse din surse regenerabile pentru consum propriu la nivelul municipiului Câmpulung Moldovenesc”, având ca solicitant Municipiul Câmpulung Moldovenesc, în vederea depunerii spre finanţare în cadrul apelului de proiecte „Sprijinirea investiţiilor în noi capacităţi de stocare a energiei electrice produsă din surse regenerabile de energie, pentru entităţi publice”, finanţat din Fondul pentru Modernizare, Programul-cheie 1 – Surse regenerabile de energie şi stocarea energiei.
Art.2.Se aprobă Studiul de fezabilitate elaborat de SERVELECT S.R.L. și indicatorii tehnico-economici ai proiectului prevăzut la art. 1, valoarea totală a investiţiei şi structura acesteia pe cheltuieli eligibile şi neeligibile, conform Anexei care face parte integrantă din prezenta hotărâre.
Art.3.Se aprobă ajutorul public nerambursabil solicitat prin proiect, în cuantum de 4.897.660,37 lei inclusiv T.V.A., rezultat prin aplicarea plafonului maxim de 200.000 euro/MWh capacitate instalată, fără T.V.A., prevăzut de Ghidul solicitantului, raportat la capacitatea nou instalată de 3,97 MWh, la cursul B.C.E. de 5,0978 lei/euro din data de 01.04.2026.
Art.4.Se aprobă finanţarea din bugetul local al Municipiului Câmpulung Moldovenesc a tuturor cheltuielilor din proiect, altele decât ajutorul public nerambursabil, în cuantum de 537.737,65 lei inclusiv T.V.A., sumă care cuprinde cheltuielile neeligibile ale proiectului şi partea din cheltuielile eligibile care depăşeşte plafonul prevăzut la art. 3. 
Art.5.Se aprobă asigurarea din bugetul local al Municipiului Câmpulung Moldovenesc a sumelor necesare acoperirii cheltuielilor conexe proiectului, precum și a eventualelor cheltuieli suplimentare sau devenite neeligibile pe parcursul implementării, necesare finalizării proiectului în condițiile stabilite prin Ghidul solicitantului și prin contractul de finanțare.
Art.6.Se aprobă asigurarea resurselor financiare necesare implementării proiectului, în vederea efectuării plăților aferente cheltuielilor eligibile anterior rambursării sau decontării acestora de către autoritatea finanțatoare.
Art.7.Se desemnează domnul Mihăiță Negură, Primarul Municipiului Câmpulung Moldovenesc, în calitate de reprezentant legal al solicitantului, cu drept de a semna cererea de finanțare, declarațiile-anexă la aceasta, contractul de finanțare și orice alte documente aferente proiectului.
Art.8.Municipiul Câmpulung Moldovenesc se obligă să mențină investiția realizată prin proiect și destinația acesteia pe întreaga perioadă de durabilitate prevăzută de Ghidul solicitantului, respectiv 5 ani de la data efectuării plății finale în cadrul proiectului, și să asigure funcționarea și întreținerea capacităților realizate.
Art.9.Primarul Municipiului Câmpulung Moldovenesc, prin compartimentele de specialitate, va duce la îndeplinire prevederile prezentei hotărâri.

